Um hundrað og fimmtíu manns eru saknað eftir að jökulbrot úr Himalayafjöllum orsakaði stórt flóð í á á Norður-Indlandi. Stífla í byggingu brast í flóðinu. Minnst þrír eru látnir.
Óttast er um afdrif um hundrað og fimmtíu manna eftir að flóð sópaði burt stíflu í byggingu í Uttarakhand (Útrakan) héraði á Norður-Indlandi. Verið er að rýma fjölda þorpa í nágrenni árinnar.
Flóðið fór af stað eftir að stórt stykki úr jökli í Himalajafjöllunum brotnaði og lenti í á. Það koma af stað mjög stóru flóði, ekki aðeins af vatni heldur ryki, grjóti og leðju. Flóðið braut stíflu sem hefur verið í byggingu og sópaði síðan burt brúm og vegum. Vitni segja að þetta hafi gerst hratt og enginn tími hafi gefist til að vara fólk við.
Þrír hafa fundist látnir af völdum flóðanna en um hundrað og fimmtíu manns er saknað. Þeir voru að vinna við stífluna þegar hún brast. Sextán til sautján manns lokuðust inni í stíflunni. Indverskir fjölmiðlar greina frá því að fjöldi húsa sem stóðu á bakka árinnar hafi eyðilagst. Yfirvöld hafa fyrirskipað að þorp í nágrenni stíflunnar verði rýmd. Þá hefur rennsli í nærliggjandi ám verið stöðvað og tvær aðrar stíflur tæmdar til að koma í veg fyrir að það flæði yfir stíflugarðinn, en vatnsborðið í þeim hafði hækkað fyrst eftir að flóðið fór af stað.
Björgunarsveitir eru þegar komnar á staðinn og þá eru þrjár flugvélar frá indverska flughernum nálægar og tilbúnar til að taka þátt í aðgerðum.
Ram Nath Kovind forseti Indlands hefur lýst yfir áhyggjum af stöðu mála og segist biðja fyrir velferð og öryggi fólksins. Þá hefur ríkisstjórn Indlands sagt að yfirvöld vinni að því að veita allan mögulegan stuðning til þeirra sem verða fyrir tjóni af völdum hamfaranna.
Stór flóð hafa áður átt sér stað á þessu svæði. Í júní 2013 létust hátt sex þúsund manns í flóðum af völdum mikilla rigninga.
Um hundrað og fimmtíu manns eru saknað eftir að jökulbrot úr Himalayafjöllum olli miklu flóði á Norður-Indlandi. Stífla í byggingu brast í flóðinu. Minnst þrír eru látnir.